b"\n_START_ARTICLE_\nAllen Carr\n_START_SECTION_\nUra\n_START_PARAGRAPH_\nAllen Carr j\xc3\xa4tti tilintarkastajan ty\xc3\xb6ns\xc3\xa4 vuonna 1983 ja perusti ensimm\xc3\xa4isen Allen Carr's Easyway -klinikan tupakkariippuvaisille. Allen Carr's Easyway klinikoita on yli 150, yli 58 maassa ja tuotevalikoimissa on CD:t\xc3\xa4, VHS-nauhoja ja DVD:t\xc3\xa4.\n_START_SECTION_\nAllen Carr's Easyway\n_START_PARAGRAPH_\nAllen Carr kirjoitti 10 bestseller-kirjaa, joista esimerkiksi The Easy Way to Stop Smoking-kirjaa myyty k\xc3\xa4\xc3\xa4nn\xc3\xb6ksineen yli 14 miljoonaa kappaletta . Allen Carr kirjoitti my\xc3\xb6s oppaita muun muassa painonpudotukseen ja alkoholinkulutuksen hallintaan. Klinikoilla autetaan p\xc3\xa4\xc3\xa4asiassa tupakoinnin lopettamisessa. Tupakoinnin lopetus tapahtuu yleens\xc3\xa4 5-20 hengen ryhm\xc3\xa4tilaisuuksissa, jotka kest\xc3\xa4v\xc3\xa4t noin 5-6 tuntia, koko tilaisuuden ajan on tupakointitaukoja ja tilaisuuden lopussa poltetaan viimeinen tupakka. Allen Carr's Easyway tarjoaa menetelm\xc3\xa4lleen kolmen kuukauden Rahat takaisin-takuun. Kuuluisia asiakkaita: Sir Richard Branson, Sir Anthony Hopkins, Charlotte Church, John Cougar Mellencamp, Rick Parfitt, Martin Clunes, Lisa Stansfield, Robson Green, Vicky Binns, George Melley, Ashton Kutcher, Demi Moore, Ellen DeGeneres, Johnny Cash, Jason Mraz ja Ruby Wax, Gianluca Vialli, Neve Campbell, Chaz Bono, Pink, sek\xc3\xa4 monia muita.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nAllen Carr oli naimisissa kahdesti ja h\xc3\xa4n sai nelj\xc3\xa4 lasta vaimonsa Joycen kanssa. H\xc3\xa4nell\xc3\xa4 oli my\xc3\xb6s kaksi lapsipuolta._NEWLINE_Carr aloitti tupakoinnin 18-vuotiaana ja jatkoi sit\xc3\xa4 kolme vuosikymment\xc3\xa4. Carrin ollessa 71-vuotias hein\xc3\xa4kuussa 2006 h\xc3\xa4nell\xc3\xa4 diagnosoitiin keuhkosy\xc3\xb6p\xc3\xa4. H\xc3\xa4n kuoli keuhkosy\xc3\xb6p\xc3\xa4\xc3\xa4n 29. marraskuuta 2006 kotonaan Espanjassa l\xc3\xa4hell\xc3\xa4 M\xc3\xa1lagaa. H\xc3\xa4n oli kuollessaan 72-vuotias."